সম্প্রতি সুইডেনের একটি রেডিওতে র‌্যাবের কর্মকাণ্ড নিয়ে প্রকাশিত খবর সম্পর্কে তিনি বলেন,‘এর মাধ্যমে সত্য আরও বেশি প্রকাশিত হয়েছে। আজ বাংলাদেশের সবাই জানে দেশের প্রতিটি গুম, খুন করছে আইন-শৃঙ্খলা বাহিনী। এর চেয়ে বড় কথা হচ্ছে, এসব অপরাধের সঙ্গে জড়িতরা সবাই চিহ্নিত। সবাই জানে এবং চেনে, কাদের নির্দেশে এ গুম ও খুন হচ্ছে। তারা যে আইনের আওতার বাইরে সেটাও বাংলাদেশের মানুষ জানে এবং বিশ্ব সমাজের কাছে তা পরিষ্কার হয়ে গেছে।’